
A N U N Ţ
Spitalul Clinic Militar de Urgenţă ,,Dr. Victor Popescu” cu sediul în Timişoara, str. Gheorghe Lazăr, nr. 7, judeţul Timiș, organizează, în conformitate cu prevederile H.G. nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, concurs pentru ocuparea pe perioadă nedeterminată a unui post vacant de personal civil contractual, de asistent medical șef, studii superioare (S) în secția anestezie și terapie intensivă/ director medical;

Poate participa la concurs orice persoană care îndeplinește condiţiile generale necesare ocupării posturilor vacante scoase la concurs, în conformitate cu art. 15 din „Regulamentul-cadru privind organizarea și dezvoltarea carierei personalului contractual din sectorul bugetar plătit din fonduri publice” aprobat cu Hotărârea Guvernului nr. 1336 din 28 octombrie 2022:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

b) cunoaşte limba română, scris şi vorbit;

c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs, inclusiv condiţiile de exercitare a profesiei;

f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).
1. Condiţii specifice necesare pentru ocuparea postului vacant scos la concurs:
- nivel de studii – studii superioare (S) finalizate;
- diplomă licență;
- diplomă de bacalaureat;
- aviz anual de liberă practică eliberat de O.A.M.G.M.A.M.R., valabil la data concursului;

- asigurare de răspundere civilă profesională (malpraxis) valabilă;

2. Alte condiții specifice: 

- Capacitatea de a rezolva eficient sarcinile de serviciu şi de a-şi asuma responsabilitatea; 

- Capacitatea de a lucra independent şi/sau în echipă; 

- Loialitatea faţă de instituţie; 

- Disponibilitate pentru lucrul în program prelungit şi abilităţi de comunicare;

- Aptitudini organizatorice, de execuţie şi administrative. 
- Reuşeşte să stabilească cu uşurinţă contacte cu persoanele din jur. 
- Este o fire dinamică.

- Rezistenţă la stres şi efort prelungit.
- Autorizație de acces la informații clasificate conform nivelului prevăzut pentru post. Demersurile de autorizare se fac după concurs, numirea în funcție fiind condiționată de obținerea acesteia. Nivelul de acces se comunică fiecărui candidat la depunerea dosarului de înscriere.
3. Pentru înscrierea la concurs candidaţii vor prezenta un dosar de concurs care va conţine următoarele documente:

a) formular de înscriere la concurs (se pune la dispoziția candidatului de către Biroul Personal);

b) copia actului de identitate sau orice alt document care atestă identitatea, potrivit legii, aflate în termen de valabilitate;

c) copia certificatului de căsătorie sau a altui document prin care s-a realizat schimbarea de nume, după caz;

d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;

e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;

f) certificat de cazier judiciar – în original sau, după caz, extrasul de pe cazierul judiciar;

g) certificatul de integritate comportamentală – în original din care să reiasă că nu s-au comis infracţiuni prevăzute la art.1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;

h) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului. Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii.
i) curriculum vitae, model comun european.
La depunerea dosarului, pentru documentele prezentate în copie, candidații vor prezenta și documentele în original.
Dosarele pentru înscrierea la concurs se vor prezenta la Biroul Personal al Spitalului Clinic Militar de Urgență „Dr. Victor Popescu” Timișoara, în perioada 13.10.2026 – 26.10.2026.
4. Concursul constă în următoarele etape: 

· Selecția dosarelor de înscriere la concurs;

· Proba scrisă;

· Interviu.

Se pot prezenta la următoarea etapă numai candidații declarați admiși la etapa/ proba precedentă. Ocuparea posturilor se va face în ordinea descrescătoare a punctajelor finale obținute de candidații admiși la finalul concursului.

Probele de concurs se vor desfășura la sediul Spitalului Clinic Militar de Urgenţă ,,Dr. Victor Popescu” Timişoara, astfel: 
· Proba scrisă în data de: 03.11.2026
· Interviu în data de: 09.11.2026
5. Calendarul de desfășurare a concursului: 

1. Perioada, data limită și ora de depunere a dosarelor de înscriere la concurs: 13.10 – 26.10.2026, (ora limită: 13:00)

· Data de selecție a dosarelor de înscriere: 28.10.2026
· Data afișării rezultatului selecției dosarelor de înscriere: 29.10.2026
· Data de depunere a contestațiilor privind selecția dosarelor de înscriere: 30.10.2026
· Data afișării rezultatului contestațiilor privind selecția dosarelor de înscriere: 02.11.2026
2. Data probei scrise: 03.11.2026
· Data afișării rezultatului probei scrise: 04.11.2026
· Data de depunere a contestațiilor privind proba scrisă: 05.11.2026
· Data afișării rezultatului contestațiilor privind proba scrisă: 06.11.2026
3. Data interviu: 09.11.2026
· Data afișării rezultatelor la interviu: 10.11.2026
· Data de depunere a contestațiilor privind interviul: 11.11.2026
· Data afișării rezultatului contestațiilor privind interviul: 12.11.2026
4. Data afișării rezultatului final: 13.11.2026
5. Termen de prezentare la post: maxim 15 zile calendaristice de la data afișării rezultatelor finale: 28.11.2026
6. Tematica și bibliografia 
6.1.1. Tematică:
1. Măsurarea și supravegherea funcțiilor vitale – conform Ordin 1142/2013

Măsurarea și notarea temperaturii. Măsurarea și notarea pulsului. Măsurarea și notarea presiunii sângelui. Măsurarea și notarea respirației.

2. Prelevări (recoltări) pentru examene de laborator – conform Ordin 1142/2013

Recoltarea sângelui pentru examene de laborator. Recoltarea probelor de urină pentru examene de laborator. Recoltarea materiilor fecale pentru examene de laborator. Recoltarea exsudatului faringian. Recoltarea sputei prin expectorație. Recoltarea secreției uretrale la bărbat.

3. Administrarea medicamentelor – conform ordin 1142/2013

Administrarea medicamentelor prin injecții parenterale. Administrarea medicamentelor prin injecții intramusculare. Administrarea medicamentelor prin injecții subcutanate. Administrarea medicamentelor pe sonda nazogastrică și gastrostomă.

4. Terapii vasculare – conform Ordin 1142/2013

Montarea cateterului venos periferic pentru perfuzii. Menținerea și îngrijirea unei linii venoase existente. Îndepărtarea dispozitivului intravenos periferic. Participarea la montarea și îndepărtarea cateterului venos central.

5. Sondaje, spălături, clisme – conform Ordin 1142/2013

Tubajul nazogastric. Spălătura gastrică. Tubajul duodenal. Sondajul vezical. Clisma evacuatorie.

6. Îngrijiri în bolile aparatului respirator – conform Ordin 1142/2013

Spirometria. Drenajul pleural. Oxigenoterapie. Aerosoloterapie.

7. Îngrijiri în gastroenterologie - conform Ordin 1142/2013

Spălătura gastrică. Aspirația gastrică. Alimentația prin sonda nazo-gastrică. Alimentația prin gastrostomă.

8. Îngrijiri în afecțiuni chirurgicale - conform Ordin 1142/2013

Îngrijiri preoperatorii. Îngrijiri postoperatorii. Tehnica generală a pansamentului.

9. Atribuțiile asistentului medical în prevenirea infecțiilor asociate asistenței medicale.

10. Managementul accidentelor postexpunere la produsele biologice – prevenire, atitudine de urgență, raportare.

11. Colectarea, depozitarea și transportul deșeurilor rezultate din activitatea medicală.

12. Responsabilitățile asistentului medical în ceea ce privește efectuarea curățeniei și dezinfecției pe secție și consemnarea acestora în graficele dedicate.

13. Colectarea și transportul deșeurilor periculoase provenite din activitatea medicală.

14. Completarea planului de îngrijire.

15. Terminologie medicală.

16. Drepturile pacienților.
17. ALS și BLS

18. Transportul pacientului critic.

19. Monitorizarea pacientului în ATI.

20. Nursingul pacientului critic.
6.1.2. Bibliografie:
1. Ordinul nr. 1101/ 2016 privind aprobarea Normelor de supraveghere, prevenire și limitare a infecțiilor asociate asistenței medicale în unitățile sanitare.

2. Ordinul nr. 1761/2022 pentru aprobarea Normelor tehnice privind curățarea, dezinfecția și sterilizarea în unitățile sanitare publice și private, evaluarea eficacității procedurilor de curățenie și dezinfecție efectuate în cadrul acestora, procedurile recomandate pentru dezinfecția mâinilor în funcție de nivelul de risc, precum și metodele de evaluare a derulării procesului de sterilizare și controlul eficienței acestuia.

3. Legea nr. 132/2010 privind colectarea selectivă a deșeurilor în instituțiile publice, cu modificările și completările ulterioare

4. OUG 144/2008 privind exercitarea profesiei de asistent medical generalist, a profesiei de moașă și a profesiei de asistent medical, precum și organizarea și funcționarea Ordinului Asistenților Medicali Generaliști, Moașelor și Asistenților Medicali din România.

5. Ordinul 1142/2013 privind aprobarea procedurilor de practică pentru asistenți medicali generaliști, cu modificările și completările ulterioare.
6. Anestezie-terapie intensivă. Ghid pentru asistenții medicali. Raluca Fodor UMF Târgu Mureș, 2015.

7. Legea 53/2003 – Codul muncii republicat, cu modificările și completările ulterioare.
Notă: Prevederile actelor normative cuprinse în bibliografie se studiază cu modificările şi completările ulterioare adoptate până la data publicării anunţului, după caz.
Persoană de contact: Lt.col. Eugen TUȚĂ, p/Șef al personalului la Spitalul Clinic Militar de Urgenţă „Dr. Victor Popescu”, Str. Gheorghe Lazăr, nr. 7, Timisoara, Judeţul Timiș, telefon 0740.226.881

Telefon 0740.226.881
NECLASIFICAT 
1 din 4
NECLASIFICAT

2 din 4

